Karhunaiset taipui jatkoajalla - Pori - UrheiluSuomi.com
Karhunaiset taipui jatkoajalla
427471 Salibandy 11.10.2008
FBT Karhut Unitedin naisten edustusjoukkue joutui taipumaan vierasottelussaan jatkoajalla Nokian KrP:lle, ottelun päätyttyä 7-6 -lukemiin.
Karhunaiset matkasi Nokialle kauden toiseen otteluun metsästämään sarjan avauspisteitään. Joukkue joutui kuitenkin taipumaan harmillisesti jatkoajan viimeisellä minuutilla, kun Nokian KrP:n Piia Niemi viimeisteli hattutemppunsa Essi Lalun hyvästä esityöstä.
- Ennen ottelua yksi painopiste oli saada pallo nopeasti keskialueen yli, siinä nyt ei täysin onnistuttu. Ja muutamien henkilökohtaisten virheiden vuoksi vastustaja pääsikin iskemään terävillä vastahyökkäyksillä. Haastettiin kuitenkin hyvin yksi sarjan ennakkosuosikeista, kotijoukkue lähtikin ehkä hieman huonolla asenteella otteluun ja pyrittiin siihenkin iskemään ja mielestäni onnistuttiin tässä hyvin, Karhuvalmentaja Juha Mäkilä näkee.
- Ihan "fifty-fifty" miten peli olisi kääntynyt. Valitettavasti joukkueemme ei vielä osaa voittaa ja vastustaja puolestaan osasi hyödyntää paikkansa. Tällä kertaa kävi näin, Mäkilä harmitteli.
Erikoistilanteisiin, kuten ylivoimaan ja vapaalyönteihin, erityisesti pelaajien merkkaukseen, pitää jatkossa kiinnittää entistä enemmän huomiota. Nokian KrP iski kaksi maaleistaan vapaalyönneistä melko helpom oloisesti.
- Pelillisesti ei tarvitse kyllä hävetä yhtään, kyllä Karhut taisteli ja pelasi muutenkin näyttävää salibandya. Joten huikeasti on taas eteenpäin menty edellisestäkin pelistä, kai niitä voittojakin tulee jossain vaiheessa, Mäkilä jatkaa.
- Harmittaa kyllä niin vietävästi koko joukkueen puolesta, heikkoja lenkkejä ei kuitenkaan joukkueessa tänään ollut. Viimeistely ja se viimeinen terävyys kun vielä löydetään niin voittoja varmasti tulee, Mäkilä pohtii.
- Nyt kuitenkin unohdetaan tämä ja lähdetään valmistautumaan seuraavaan, ehkä sarjan kovimpaan peliin. Mikäli Classic II saa ykköskentällisensä peliin, on se huikean kova tähän sarjaan. Mutta luottavaisin mielin, meillä on kuitenkin nyt laittaa kentälle neljätasaista kentällistä, ja reservistäkin löytyy täydennystä, Mäkilä päättää.
Selvästi pelin positiivisin asia oli, kun kaikki karhujen maalit merkittiin eri pelaajille ja jokainen ketju onnistui näin maalinteossa.
Karhutehot:
Eeva-Maria Perho 1+1
Iiris Lehti 1+0